43 — 
c[ivitatem] f[rustra ] u[igilant] qui c[ustodiunt\ e[am] y se Deus 
ne garde la citet, en uain uoilent qui la gardent. Commandes 
li dont nos cors et uos armes et totes uos choses que (uos) par 
son greit a la soi honor uos laist en cest mortel siecle auoir, 
qu’il en cele garde uos mete, qu’il uos defende des agaiz nostre 
mortel anemis le dy[ab]le et uos conduise a cele ioie et a cele 
pais que Deus donrat a ceus qui en sa garde aront esteit, que 
cuers ne peut penser ne boche parler ne ueoir velh ne oreilhe 
escoter. Et si uos laist Deus uiure en ceste quarentaine en 
jeunes, en uigiles et en larges alm[ones], que uos si uos puis- 
sies aparilhier encontre la gloriose pasion, qu’ele uos tort al 
saluement des armes et des cors si que uos dignement puissies 
es maissons de uos cuers rechoiure Nostre S[eignor] Jhesu 
Crist a cui est honor et glore. 
Dominica in palmis epistolà. 
Fratres, hoc sentite in uobis qnod et in Christo Jhesu. En 
reste epistle que ie uos di nos parole mes s[ire] s. Polz del 
sacrament de la passion Jhesu Crist qu’il soffrit por rachater 
le puele des doleroses paines d’enfer, car il dist : Frere, ce 
sentes en uos que uos sentes en Jhesu Crist. Ausi com il desist : 
Frere, cele humilité que uos saues que Jhesu Criz ot en lui 
cele aiez en uos. Et quele humilité ot Jhesu Criz en lui? Il uos 
dirat apres : Quod cum in forma dei esset etc. Il ot, ce dist, 
humilité si grant en lui ke ia fuist ce en la forme enguez a son 
pere et il astoit li sires de totes créatures, endont 1 s’umiliat 
il tant qu’il uolt prendre et uestir la forme son serf, ce est del 
home et deignat estre parchoniers de nostre humaine nature, 
por ce qu’il nos poïst deliurer de la parmanable mort d’enfer. 
Grande uoirement fu ceste humilités qu’il, por ce qu’il poïst 
morir, prist mortel forme ; car ensi qu’il astoit deuant en la 
nature de sa diuinitet, ne nos poïst il ia par sa mort rachater 
des paines d’enfer, car il n’astoit mie corporel chose c’om poïst 
Sans doute erreur de copiste pour encordant, néanmoins. 
